Universiti Al-Azhar

Universiti Al-Azhar (Arab: جامعة الأزهر (الشريف); AHZ-har) ialah sebuah universiti awam di Kaherah, Mesir. Ia turut merangkumi Masjid Al-Azhar. Ia merupakan universiti tertua yang melahirkan sarjana di Mesir – dan kedua tertua di dunia – dan dikenali sebagai universiti paling unggul bagi pembelajaran Islam. Sebagai tambahan, bagi pengajian tinggi, Al-Azhar menyelia sebuah rangkaian sekolah dengan anggaran pelajar seramai dua juta orang. Sehingga tahun 1996, lebih 4,000 pusat pengajian di Mesir membina jaringan dengan universiti ini. Diasaskan pada 970 atau 972 oleh Khilafah Fatimiyah sebagai sebuah pusat pembelajaran Islam, para penuntutnya mempelajari al-Quran dan perundangan Islam secara terperinci, di samping pengajian mantik, nahu dan bagaimana untuk mengira fasa perubahan bulan. Kini, ia menjadi pusat utama bagi kesusasteraan Arab dan pengajian Islam di dunia. Pada 1961 mata pelajaran tambahan bukan agama telah ditambah dalam kurikulumnya. Perpustakaannya dianggap kedua terpenting di Mesir selain Perpustakaan dan Arkib Kebangsaan Mesir. Pada Mei 2005, Al-Azhar bekerjasama dengan sebuah perusahaan teknologi maklumat Dubai , Projek Pendidikan IT (ITEP) dilancarkan oleh Mohammed bin Rashid Al Maktoum untuk memelihara naskhah Al Azhar dan menerbitkannya secara dalam talian ("Al-Azhar Online Project") untuk memberi kemudahan penerbitan dalam talian kepada himpunan simpanan manuskrip nadir perpustakaan ini, yang menghimpunkan lebih tujuh juta laman bahan-bahan. Lihat juga Senarai presiden Universiti Al-Azhar Senarai Imam Besar Al-Azhar Rujukan Pautan luar Laman rasmi al-Azhar Al-Azhar Supreme Council for Islamic Affairs Dar Al Ifta (Al-Azhar bagi Islam Fatwā) Tapak pendidikan bagi Institusi Al-Azhar Diarkibkan 2009-05-04 di Wayback Machine Documentary video film on Al-Azhar University in Arabic only Diarkibkan 2009-02-04 di Wayback Machine Sejarah dan organisasi Al-Azhar Islam for Today Diarkibkan 2018-04-19 di Wayback Machine Muslim Heritage Al-Azhar University rules for international students admission (Arabic only)